b'\n_START_ARTICLE_\nPhil Hill\n_START_SECTION_\nF1-ura\n_START_PARAGRAPH_\nHill ajoi uransa ensimm\xc3\xa4isen F1 -kilpailun vuonna 1958 Ranskassa Maseratin -autolla ja heti kilpailun j\xc3\xa4lkeen Ferrari palkkasi Hillin talliinsa. T\xc3\xa4m\xc3\xa4n j\xc3\xa4lkeen Hill saavutti useita pistesijoja kisoissa ja ensimm\xc3\xa4inen GP -voitto irtosi Ferrarin kotiradalta Monzasta vuonna 1960. Se oli ensimm\xc3\xa4inen amerikkalaiskuljettajan GP-voitto sitten vuoden 1921. Hillin voitosta tekee erityisen my\xc3\xb6s se, ett\xc3\xa4 kyseess\xc3\xa4 oli viimeinen voitto F1:ss\xc3\xa4 joka saavutettiin etumoottorisella autolla._NEWLINE_Vuonna 1961 Hill nappasi maailmanmestaruuden Ferrari 156 -autolla, jolla h\xc3\xa4n ja mestaruutta my\xc3\xb6s tavoitellut saksalainen Wolfgang Von Trips hallitsivat MM-sarjaa. Mestaruus ratkesi traagisesti Hillin hyv\xc3\xa4ksi kauden toiseksi viimeisess\xc3\xa4 MM-kilpailussa Monzassa, kun Von Trips ja nuori Jim Clark ajoivat yhteen. Von Trips ajautui ulos radalta ja kuoli ulosajon seurauksena. Hill ajoi maailmanmestariksi._NEWLINE_Seuraavalla kaudella s\xc3\xa4\xc3\xa4nn\xc3\xb6t muuttuivat, ja Ferrari putosi j\xc3\xa4lkijoukkoon. Hill ei pystynyt puolustamaan MM-titteli\xc3\xa4\xc3\xa4n, ja kun viel\xc3\xa4 riidatkin sotkivat tallin kesittymist\xc3\xa4, siirtyi Hill seuraavaksi kaudeksi ATS-talliin ja jatkoi sielt\xc3\xa4 Cooperille, jonka autolla ajoi uransa viimeisen F1 -kilpailun vuonna 1964._NEWLINE_H\xc3\xa4n menehtyi Parkinsonin taudin komplikaatioihin.'